**A logo with blue and yellow text

AI-generated content may be incorrect.Leabhrán Eolais don Iarrthóir**

**Cuntasóir**

san

**Fhoras Riaracháin**

Dáta deiridh: Déardaoin, 30úDeireadh Fómhair 2025 @ 1in

A fenced walkway leading to a brick building

Description automatically generated

Teagmháil:

Conscia Limited

The Masonry, 151-156 Sráid Thomáis, Baile Átha Cliath 8

+353 (0)1 568 6796

<https://www.consciatalent.com/IPA>

Ríomhphost: [ipa@consciatalent.com](mailto:ipa@consciatalent.com)

**Maidir leis an IPA**

**An Eagraíocht**

Bunaíodh an Foras Riaracháin (IPA) sa bhliain 1957 agus is mórsholáthraí oideachais, forbairt ghairmiúil agus seirbhísí comhairleacha é don earnáil phoiblí in Éirinn. Is é an chuspóir atá aige ná an tuiscint, an caighdeán agus an cleachtas ar riarachán poiblí agus ar bheartas poiblí a chur chun cinn. Is coláiste aitheanta de chuid Ollscoil Náisiúnta na hÉireann é an IPA.

**Ár gcuid gníomhaíochtaí**

Is é an Foras Riaracháin (IPA) an t-aon ghníomhaireacht forbartha seirbhíse poiblí in Éirinn atá dírithe go heisiach ar fhorbairt na hearnála poiblí. Soláthraíonn sé a chuid seirbhíse trí:

* [Oideachas](https://www.ipa.ie/courses.10.html) agus Forbairt [Ghairmiúil](https://www.ipa.ie/courses/training-development.455.html): cumas a chothú i ndaoine aghaidh a thabhairt ar dhúshláin na linne seo agus an ama atá le teacht.
* Feidhm chomhairleach agus [Comhairliúchán](https://www.ipa.ie/consultancy.7.html): fadhbanna a réiteach agus cabhrú leis an am atá romhainn a phleanáil agus tionchar a imirt ina thaobh.

Táimid bródúil as ár misean sainiúil agus as ár ról i soláthar Oideachais, Forbartha Gairmiúla, Comhairliúcháin agus seirbhísí eile don earnáil phoiblí i gcoitinne in Éirinn agus thar lear.

Cuireann ár meascán de thaithí, scileanna agus eolas ar an earnáil phoiblí ar ár gcumas raon leathan seirbhísí saincheaptha a thairiscint a fhreastalaíonn go beacht agus go héifeachtach ar riachtanais ár gcliant. Bíodh is go ndéantar ár gcuid seirbhísí a sheachadadh go príomha do chliaint sa tseirbhís phoiblí in Éirinn, tá cáil láidir idirnáisiúnta orainn agus tá éileamh ar ár seirbhísí go hidirnáisiúnta freisin.

Tá tuilleadh eolais faoin IPA ar fáil ag: [www.ipa.ie](http://www.ipa.ie).

**Cén fáth a chuimhneofá ar ról san IPA?**

Má tá slí bheatha á lorg agat ina bhféadfá fíordhifríocht a dhéanamh mar aon leis an deis sásamh pearsanta ollmhór a bhaint amach, molaimid duit cuimhneamh ar ról leis an bhForas Riaracháin. Má tá tú ag obair i bpost a bhaineann le rialachas, má thaitníonn éagsúlacht laistigh de do ról leat, má fhaigheann tú sásamh nuair a éiríonn le do chliaint agus más maith leat a bheith mar chuid de straitéis chun seirbhísí poiblí níos fearr a fhorbairt, ansin ba bhreá linn cloisteáil uait.

Déanaimid difríocht, agus táimid bródúil as an méid a dhéanaimid. Tá an Foras rannpháirteach i ngach cuid den tseirbhís phoiblí agus tá ár ról spreagúil agus baineann éagsúlacht leis. Má tá tú ullamh le bheith linn, le haghaidh a thabairt ar dhúshláin, agus le fás i do ghairm, cuimhnigh ar ról leis an bhForas Riaracháin.

**Na nithe atá á dtairiscint againn**

|  |  |
| --- | --- |
| Tuarastal tarraingteach  (Grád 3 IPA) | Tuarastal tosaigh €68,008 in aghaidh na bliana.  Á ardú go €104,645 (scála tuarastail 14 bpointe, is incrimintí seirbhíse fada iad an 2 phointe is airde).  Tá méadú bliantúil faoi réir feidhmíochta sásúla.  Cuirfear taithí sa tseirbhís phoiblí roimhe seo san áireamh agus an tuarastal tosaigh á chinneadh. |
| Laethanta Saoire agus Saoire | 29 lá saoire sa bhliain.  Obair hibrideach – obair ón mbaile suas le 2 lá, faoi réir éilimh oibriúcháin.  Tá scéim tinrimh d'uaireanta oibre solúbtha i bhfeidhm ag an bhForas faoi láthair. |
| Suíomh lárnach | Tá an Foras suite ar Bhóthar Lansdún, Baile Átha Cliath 4, in aice le stáisiún DART.  Tá na háitribh le hathlonnú go hoifig i lár na cathrach i 2026 (meastachán). |
| Pinsean | Scéim Phinsin Sochair Shainithe bunaithe ar mheántuilleamh gairmréime. Tá sochair scoir bunaithe go príomha ar chéatadán de do thuillimh inphinsin le linn do ghairmréime sa tseirbhís phoiblí (Scéim Pinsean Aonair do Sheirbhísigh Phoiblí).  Cuirfear fostaithe na seirbhíse poiblí roimhe sin (roimh 2013) ar scéim pinsin an IPA. |
| Forbairt Foirne | Tacaíocht do chláir forbartha gairmiúla, chun cabhrú le scileanna agus saineolas a fhorbairt. |
| Sochair | Conradh buan. Tacaíochtaí fostaithe lena n-áirítear Clár Cúnaimh d'Fhostaithe, Pas taistil saor ó cháin, Scéim Rothaíochta chun na hoibre. |

**Cur Síos ar an bPost**

**Teideal an Phoist:** Cuntasóir

**Grád:** 3

**Ag tuairisciú do**: Rialtóir Airgeadais

**Feidhm an Phoist:** Agus é ag tuairisciú don Rialtóir Airgeadais, tá freagracht fhoriomlán ar an ról seo as próisis agus nósanna imeachta airgeadais laethúla a bhainistiú ar fud na bhfeidhmeanna seo a leanas: iniúchadh (inmheánach agus seachtrach), cáin, cuntais bhainistíochta míosúla, tuairisciú airgeadais agus feidhmíochta.

**Príomh-Dhualgais agus Freagrachtaí**

* Na cuntais bhainistíochta míosúla a ullmhú, ag cinntiú cruinnis agus tráthúlachta maidir lena dtíolacadh don Rialtóir Airgeadais le haghaidh athbhreithnithe.
* Ullmhúchán na ráiteas airgeadais bliantúil go TB mar a fhorordaítear le FRS102 agus riachtanais reachtúla do Chuideachta Teoranta faoi ráthaíocht agus do Chomhlacht Poiblí, a chuirtear faoi bhráid an Rialtóir Airgeadais le haghaidh athbhreithnithe.
* Ceannas oibríochtúil maidir le réiteach agus bainistíocht na gcomhad iniúchta bliantúla agus gníomhú mar phointe cumarsáide lárnach le hiniúchóirí inmheánacha agus seachtracha.
* A chinntiú go bhfuil faisnéis thráthúil, chruinn ar fáil do phríomhpháirtithe leasmhara lena n-áirítear an Roinn Caiteachais Phoiblí, Bonneagair, Athchóiriú Seirbhíse Poiblí agus Digitiú agus an tArd-Reachtaire Cuntas agus Ciste lena tíolacadh don Rialtóir Airgeadais le haghaidh athbhreithnithe.
* Próiseáil an phárolla a athbhreithniú, ag fíorú ríomhanna párolla, asbhaintí, agus coigeartuithe ar mhaithe le cruinneas agus comhlíonadh sula n-údaraítear íocaíocht don Rialtóir Airgeadais.
* A chinntiú go bhfuil an clár sócmhainní seasta cruinn, iomlán agus á chothabháil ar bhealach soiléir, gonta.
* Cabhrú leis an Rialtóir Airgeadais i réiteach na mbuiséad bliantúil agus na réamhaisnéisí tréimhsiúla.
* Anailís, léargais airgeadais a sholáthar don Rialtóir Airgeadais de réir mar is gá.
* Tuairisceán CBL a ullmhú agus a chomhdú.
* Polasaithe agus nósanna imeachta airgeadais a athbhreithniú agus a thabhairt cothrom le dáta go leanúnach.
* Cabhrú leis an Rialtóir Airgeadais athbhreithniú a dhéanamh agus feabhas a chur go leanúnach ar na próisis seachadta seirbhíse san airgeadas d'fhonn éifeachtúlacht, comhsheasmhacht agus trédhearcacht a bhaint amach.
* Tacaíocht, comhairle agus saineolas a chur ar fáil do gach feidhm sa roinn airgeadais ar nós cuntais infhála, cuntais iníoctha agus párolla.
* Tabhairt faoi thionscadail de réir mar a iarrann an Rialtóir Airgeadais.
* Timpeallacht oibre chomhoibríoch a chothú i measc na foirne airgeadais agus gach roinne eile laistigh den IPA.
* Deiseanna chun costais a shábháil agus tionscnaimh inbhuanaitheachta a aithint agus a mholadh laistigh den fheidhm airgeadais.
* Aon dualgais eile a chomhlíonadh, mar is cuí, a d'fhéadfaí a shannadh ó am go ham.
* Monatóireacht a dhéanamh ar athruithe ar rialacháin airgeadais agus comhlíonadh le gach dlí ábhartha a chinntiú, amhail dlíthe cánach, caighdeáin tuairiscithe, agus polasaithe cuideachta.

**Maidir leis an iarrthóir idéalach**

|  |  |
| --- | --- |
| Cáilíochtaí | * Ballraíocht iomlán de chomhlacht cuntasaíochta forordaithe faoi mhaoirseacht Údarás Maoirseachta Iniúchta agus Cuntasaíochta na hÉireann (IAASA); m.sh., ACCA, ACA, CPA. *(Riachtanach)* |
| Eolas | * Eolas ar an earnáil phoiblí, lena n-áirítear eolas ar riachtanais chomhlíonta a bhaineann go sainiúil le comhlachtaí poiblí. |
| Taithí | * Taithí 3 bliana ar a laghad atá ábhartha maidir leis an ról seo *(Riachtanach).* * Taithí láidir fhollasach ar réiteach ráitis airgeadais dheireadh na míosa agus dheireadh na bliana go comhardú trialach agus ullmhúchán le haghaidh iniúchta *(Riachtanach).* * Saineolas ar iniúchtaí airgeadais agus inmheánacha a dhéanamh laistigh d'eagraíochtaí sa tseirbhís phríobháideach nó phoiblí *(Riachtanach).* * Taithí ar leas a bhaint as teicneolaíocht chun tuairisciú airgeadais agus uathoibriú próisis a fheabhsú*.* * Taithí chruthaithe ar maoirseacht a dhéanamh ar thionscadail a bhaineann le cúrsaí airgeadais agus/nó córais airgeadais a chur i bhfeidhm agus a chinntiú go gcloítear le spriocdhátaí agus buiséid. * Saineolas ar tuairiscí cuimsitheacha airgeadais agus neamh-airgeadais a ullmhú don bhainistíocht shinsearach*.* |
| Scileanna | * Scileanna láidre anailíseacha mar aon leis an gcumas sonraí airgeadais casta a léirmhíniú. * Scileanna láidre eagrúcháin agus an cumas chun tosaíochtaí iolracha a bhainistiú go héifeachtach. * Ardchumas i Microsoft Excel. * Cumas i gcórais TF agus a gcomhtháthú le próisis airgeadais. * Cumas soiléir aird a thabhairt ar mhionsonraí agus tiomantas do chruinneas. * Cur chuige réamhghníomhach chun neamhréireachtaí airgeadais a aithint agus a réiteach. * Cumas feabhsuithe próisis a mholadh agus a chur i bhfeidhm. * Scileanna láidre bainistíochta tionscadail. |
| Tréithe pearsanta | * Smaointeoireacht chruthaitheach chun nuálaíocht agus éifeachtúlacht airgeadais a chur chun cinn. * Cumas cruthaithe oibriú go héifeachtach i dtimpeallacht atá dírithe ar fhoireann. * Cumas daoine eile a spreagadh agus a chur ina luí orthu spriocanna roinne a bhaint amach***.*** * Solúbtha agus meon atá dírithe ar thorthaí, mar aon leis an gcumas oibriú faoi bhrú agus cloí le spriocdhátaí dochta agus aire a thabhairt ar mhionsonraí***.*** |
| Sláinte | * Beidh gach iarrthóir i riocht sláinte a thabharfadh le fios go bhfuil dóchas réasúnta ann go mbeidh siad in ann seirbhís rialta, éifeachtach a chur ar fáil |

**Coinníollacha Ginearálta**

Líonfar an post seo ar bhonn buan. Cé go bhfuil an post bunaithe i mBaile Átha Cliath, déantar cuid mhór dár gcuid oibre a sheachadadh in eagraíochtaí cliaint ar fud na hÉireann agus thar lear anois is arís. D'fhéadfadh go mbeadh ar bhaill foirne an Fhorais freastal ar chruinnithe agus ar ócáidí eile uaireanta lasmuigh de ghnáthuaireanta oibre.

**Ár gcuid Luachanna**

Carachtar: Ní mór do gach iarrthóir tiomantas do luachanna an IPA a léiriú:

* Ionracas;
* Dírithe ar an gCliant agus Freagrúil;
* Oscailteacht agus Cuntasacht;
* Iontaoibh agus Meas;
* Nuáil agus Foghlaim;
* Á threorú ag taighde;
* Á threorú ag cleachtas.

**Ár ngealltanas tacú lenár bhFoireann**

Geallann an Foras glacadh le deiseanna le haghaidh oibre cumaisc, eagraíocht fhuinniúil, aclaí, fhreagrúil a thógáil agus caighdeáin láidre feidhmíochta agus leibhéil arda táirgiúlachta a chothú.

Tá cothromaíocht shláintiúil oibre agus saoil tábhachtach dúinn agus léirímid tuiscint air seo trí raon cuimsitheach roghanna i dtaobh cothromaíocht oibre agus saoil agus éagsúlacht mhór roghanna saoire speisialta a thairiscint.

Tugaimid rochtain ar an Scéim Rothaíochta chun na hOibre agus an Scéim Coigiltis Cánach agus tá clár folláine foirne agus clár cúnaimh d'fhostaithe againn.

Geallaimid deiseanna foghlama agus forbartha leanúnacha a sholáthar ionas gur féidir leat forbairt chun do lánacmhainneacht a bhaint amach. Moltar go gníomhach do bhaill foirne deiseanna breisoideachais a thapú.

**Ár dtiomantas d'Éagsúlacht agus do Chuimsiú**

Mar fhostóir comhionannas deiseanna, geallaimid deiseanna comhionannais a chur i bhfeidhm inár gcuid polasaithe agus nósanna imeachta fostaíochta go léir.

Cuireann an Foras Riaracháin luach ar éagsúlacht agus fáiltíonn sé roimpi. Geallaimid timpeallacht oibre fhíor-chuimsitheach a chruthú. Tá sé mar aidhm againn comhghleacaithe a fhorbairt chun go mbeidh siad in ann rannchuidiú iomlán a dhéanamh le cuspóirí an Fhorais a bhaint amach, agus a lánacmhainneacht féin a bhaint amach trí fhiúntas.

Cuirimid fáilte roimh iarratais ar an bpost ó iarrthóirí ó gach cúlra agus spreagaimid iad.

**Príomhchoinníollacha Seirbhíse**

**Luach saothair**

Tá an scála tuarastail don phost seo idir €68,008 agus €104,645 (scála 14 bpointe, is incrimintí seirbhíse fada iad an 2 phointe is airde) in aghaidh na bliana pro rata.

Tagtar isteach ag íosmhéid an scála agus ní bheidh an ráta íocaíochta faoi réir idirbheartaíochta agus féadfar é a choigeartú ó am go ham de réir bheartas pá an Rialtais.

D'fhéadfadh pá agus coinníollacha éagsúla a bheith i bhfeidhm má tá an duine a cheapfar ina Stáitseirbhíseach nó ina Sheirbhíseach Poiblí cheana féin díreach roimh an gceapachán.

Faoi réir feidhmíochta sásúla, féadfar méaduithe a íoc de réir bheartas reatha an rialtais.

**Tionacht**

Tairgtear an ról seo ar bhonn buan. D'fhéadfaí féachaint ar shocrú iasachta ar iarratas ó eagraíocht eile sa tSeirbhís Phoiblí.

**Suíomh**

Cé go bhfuil an post bunaithe i mBaile Átha Cliath, déantar cuid mhór dár gcuid oibre a sheachadadh in eagraíochtaí cliaint ar fud na hÉireann, agus thar lear anois is arís. D'fhéadfadh go mbeadh ar bhaill foirne an Fhorais freastal ar chruinnithe agus ar ócáidí eile uaireanta lasmuigh de ghnáthuaireanta oibre.

**Uaireanta Tinrimh**

Socrófar uaireanta tinrimh ó am go ham ach ní bheidh siad faoi bhun 35 uaire an chloig sa tseachtain. Beidh ar an iarrthóir a n-éireoidh leis uaireanta breise a oibriú ó am go ham de réir mar is réasúnta agus is gá chun a ndualgais a chomhlíonadh i gceart, faoi réir na dteorainneacha atá leagtha síos sna rialacháin ama oibre.

Oibríonn an Foras samhail Oibre Cumaisc fhoirmiúil atá bunaithe ar riachtanais seirbhíse/gnó.

Tá scéim tinrimh d'uaireanta oibre solúbtha i bhfeidhm ag an bhForas faoi láthair.

**Saoire Bhliantúil**

Is é 29 lá an liúntas saoire bliantúil don phost seo. Tá an liúntas seo faoi réir na ngnáthchoinníollacha maidir le saoire bhliantúil a bhronnadh sa bhForas. Tá sé bunaithe ar sheachtain cúig lá gan na gnáthlaethanta saoire poiblí a ghlacadh san áireamh.

**Saoire Bhreoiteachta**

Cuirfear an ráta pá i bhfeidhm le linn asláithreachta breoiteachta atá deimhnithe i gceart ar bhonn pro-rata, ar choinníoll nach bhfuil aon fhianaise ar mhíchumas buan maidir le seirbhís, de réir fhorálacha na gciorclán um shaoire bhreoiteachta don Státseirbhís agus don tSeirbhís Phoiblí.

**Sábháilteacht & Leas**

Caithfidh sealbhóir an phoist comhoibriú le téarmaí Ráiteas Sábháilteachta an Fhorais. Cuirfidh siad eolas ar na rialacha agus na nósanna imeachta sábháilteachta agus cloífidh siad leo.

**Oiliúint**

Is coinníoll fostaíochta é go mbeidh ar iarrthóirí a n-éireoidh leo páirt a ghlacadh i gcláir oiliúna a bhaineann leis na scileanna is gá chun na dualgais a bhaineann leis an bpost a chomhlíonadh.

**Ranníocaíocht Aoisliúntais**

Tá ballraíocht i Scéim Pinsean Aonair na Seirbhíse Poiblí éigeantach do gach fostaí ach amháin nuair atá ballraíocht ann i scéim pinsin na seirbhíse poiblí a bhí ann roimhe seo. Cuirfear sonraí ar fáil don duine a cheapfar roimh an gceapachán.

Maidir le daoine nua a thagann isteach faoi Scéim Pinsean Aonair na Seirbhíse Poiblí, scéim a tháinig i bhfeidhm ón 1 Eanáir 2013, is iad na ranníocaíochtaí pinsin mar seo a leanas: 3.5% den glanluach saothair inphinsin agus 3% den luach saothair inphinsin. Bunófar an pinsean agus an chnapshuim scoir ar an meánluach saothair inphinsin gairme; déanfar pinsin a chomhordú leis an bPinsean Stáit Ranníocach.

**Ranníocaíocht Bhreise Pinsin**

Tá an ceapachán seo faoi réir na Ranníocaíochta Breise Aoisliúntais (ASC) de réir an Achta um Pá agus Pinsin Seirbhíse Poiblí, 2017. Tabhair faoi deara; tá asbhaintí Ranníocaíochta Breise Aoisliúntais sa bhreis ar aon ranníocaíochtaí pinsin (príomhscéim agus ranníocaíochtaí céilí agus leanaí) atá riachtanach faoi rialacha do scéime pinsin.

**Fógra Tábhachtach**

Léiríonn an méid thuas na príomhchoinníollacha seirbhíse agus níl sé i gceist go mbeadh sé mar liosta cuimsitheach na dtéarmaí agus na gcoinníollacha fostaíochta go léir a leagfar amach sa chonradh fostaíochta a aontófar leis an iarrthóir a n-éireoidh leis.

**Rúndacht**

Pléitear le gach fiosrúchán, iarratas agus gach gné den imeacht a bhaineann le hearcú agus roghnú faoi rún daingean agus ní nochtar iad do dhuine ar bith lasmuigh de na daoine atá go díreach bainteach leis an bpróiseas earcaíochta.

**Saoráil Faisnéise**

Is féidir le hiarrthóirí a bheith ag súil go bpléifear le gach fiosrúchán, iarratas agus gach gné de na himeachtaí faoi rún daingean faoi réir fhorálacha an Achta um Shaoráil Faisnéise, 2014.

**Incháilitheacht le dul i mbun an Chomórtais**

Caithfidh iarrthóirí, faoin dáta a thairgtear aon phost, a bheith:

* Ina saoránach de Limistéar Eacnamaíoch na hEorpa (LEE). Tá Ballstáit an Aontais Eorpaigh, an Íoslainn, Lichtinstéin agus an Iorua san EEA; nó
* Ina saoránach de chuid na Ríochta Aontaithe (RA); nó
* Ina saoránach de chuid na hEilvéise de bhun an chomhaontaithe idir an Aontas Eorpach agus an Eilvéis maidir le saorghluaiseacht daoine; nó
* Ina saoránach de chuid tíre lasmuigh den LEE atá ina chéile nó ina leanbh de shaoránach de chuid an LEE nó na hEilvéise, agus a bhfuil víosa stampa 4 aige; nó
* Duine ar bronnadh cosaint idirnáisiúnta air faoi Acht na Cosanta Idirnáisiúnta 2015 nó aon bhall teaghlaigh atá i dteideal fanacht sa Stát mar thoradh ar athaontú teaghlaigh agus a bhfuil víosa stampa 4 aige; nó
* Saoránach de chuid tíre lasmuigh den LEE atá ina thuismitheoir linbh chleithiúnaigh atá ina shaoránach de bhallstát de chuid an LEE nó na hEilvéise agus atá ina chónaí iontu, agus a bhfuil víosa stampa 4 aige.

**Iarratas & Roghnú**

**Sula leanann tú ar aghaidh**

Sula leanann tú ar aghaidh leis an gcéim seo den phróiseas roghnúcháin ba cheart duit a chinntiú go gcomhlíonann tú na critéir oideachais & taithí don phost mar atá leagtha amach sa leabhrán seo.

**Cumarsáid**

Déanfaidh Conscia teagmháil leat nuair is gá, ag gach céim den chomórtas trí ríomhphost. Níor chóir duit ach seoladh ríomhphoist amháin a chur isteach le haghaidh gach comhfhreagrais a bhaineann leis an gcomórtas seo.

Tá sé tábhachtach a thabhairt faoi deara gur gá duit rochtain a bheith agat i gcónaí ar an seoladh ríomhphoist a thugann tú dúinn nuair atá tú ag cur isteach d'iarratais. Is ar an iarrthóir atá an fhreagracht an Rannóg Acmhainní Daonna a chur ar an eolas faoi aon athrú ar sheoladh ríomhphoist le linn an fheachtais earcaíochta agus roghnúcháin. Is féidir é seo a dhéanamh trí ríomhphost a sheoladh chuig [ipa@consciatalent.com](mailto:ipa@consciatalent.com). Tá an fhreagracht ar gach iarrthóir freisin a chinntiú go bhfuil siad ag fáil gach cumarsáide ón bhForas. Ní ghlacann an Foras freagracht as cumarsáid nach bhfuil rochtain ag iarrthóir orthu nó nach bhfaigheann iarrthóir.

**Conas iarratas a dhéanamh**

Comhlánaigh an fhoirm incháilitheachta (foirm iarratais) le do thoil agus uaslódáil í in éineacht le do CV trí thairseach iarratais an IPA ag <https://www.consciatalent.com/IPA> Ní bhreithneofar CVanna nach bhfuil an fhoirm incháilitheachta in éineacht leo.

Is é an dáta deiridh le haghaidh iarratas an Déardaoin, an 30 Deireadh Fómhair 2025 ag 1in (am na hÉireann).

Ba chóir aon cheisteanna a chur chuig ipa@consciatalent.com

Nuair a bhíonn tú ag leagan amach d'iarratais, tá sé fíorthábhachtach a bheith cruinn. Beidh an t-eolas a thugann tú dúinn i d'iarratas ina chuid lárnach den phróiseas roghnúcháin. Mura bhfaigheann tú admháil go bhfuarthas d'iarratas, seiceáil d'fhillteáin turscair/spam le do thoil mar d'fhéadfadh go bhfuil fógraí ríomhphoist scagtha anseo.

**Próiseas Roghnúcháin**

D'fhéadfadh na nithe seo a leanas a bheith san áireamh sa Phróiseas Roghnúcháin:

* Gearrliostú na n-iarrthóirí bunaithe ar an eolas atá ina n-iarratas;
* Agallamh iomaíoch;
* Sampla oibre/rólghlacadh/cleachtadh meán, agus aon tástálacha nó cleachtaí eile a mheasfaí a bheith oiriúnach.

Tabhair faoi deara go gcoinníonn an Foras an ceart aon chuid den phróiseas roghnúcháin a reáchtáil trí ardán cianda/físghlaoigh nó trí mhodheolaíocht chuí eile.

**Gearrliostú**

Forchoimeádann an Foras an ceart iarratais a chur ar ghearrliosta. Féadfaidh an próiseas gearrliostaithe a bheith ina phróiseas gearrliostaithe deisce, bunaithe ar an bhfaisnéis atá sna hiarratais a cuireadh isteach, nó mar agallamh gearrliostaithe.

Má mheasann an Foras, de bharr líon na ndaoine atá ag iarraidh dul isteach sa chomórtas agus de bharr caighdeán eolais, oiliúna nó taithí i gcoitinne atá ag na daoine sin, go mbeadh sé réasúnta gan gach duine a ligean isteach sa chomórtas, d'fhéadfadh nglacfadh an Foras ach leis na daoine siúd amháin i gcomhair an chomórtais a bhfuil an cuma orthu go mbainfidh siad caighdeán amach atá leordhóthanach le haghaidh roghnaithe agus molta do ceapachán.

Beidh an t-eolas a sholáthraíonn tú i d'iarratas ina chuid lárnach den phróiseas gearrliostaithe. D'fhéadfadh cinneadh an Fhorais tú a chur ar an ngearrliosta d'iarrthóirí atá ag dul ar aghaidh go dtí an chéad chéim eile den phróiseas a bheith bunaithe ar an eolas seo.

**Agallamh**

Déanfar teagmháil leat maidir le haon dátaí agus amanna agallaimh. D'fhéadfaí teagmháil a dhéanamh leat freisin maidir leis an gceanglas ceistneoir ar líne a chomhlánú má chuirtear é seo san áireamh sa phróiseas roghnúcháin. Tá an fhreagracht ortsa freastal ar an agallamh ar na dátaí agus na hamanna a leithdháiltear. Ní féidir dátaí agus amanna malartacha a éascú. Nuair a bhíonn tú ag freastal ar agallamh, iarrtar ort aitheantas grianghraif a thabhairt leat.

Is é an t-agallamh do dheis fianaise a thabhairt ar do chuid eolais, scileanna agus taithí agus deis don bhForas d'oiriúnacht don ról mar a fógraíodh a mheas.

Má ligtear duine isteach i gcomórtas nó má thugtar cuireadh dó/di freastal ar agallamh, ní ceart glacadh leis gurb ionann é sin agus go bhfuil an Foras sásta go gcomhlíonann an duine sin riachtanais an róil nó nach bhfuil sé dícháilithe de réir an dlí ó shealbhú an phoist agus ní thugann sé ráthaíocht go mbreithneofar d'iarratas tuilleadh. Tá sé tábhachtach duit mar sin, a thabhairt faoi deara go bhfuil an fhreagracht ortsa a chinntiú go gcomhlíonann tú na riachtanais incháilitheachta don chomórtas sula bhfreastalaíonn tú ar an agallamh.

Féadfaidh an Foras, dá rogha féin, a cheangal ar iarrthóirí freastal ar agallamh tosaigh, agus sa chás sin bheadh cead isteach an iarrthóra chuig an agallamh iomaíoch ag brath ar caighdeán a bhaint amach san agallamh tosaigh a mheasann an Foras a bheith oiriúnach.

Déanfaidh Bord (Boird) a bhunóidh an Foras na hagallaimh. Déanfaidh an Bord (na Boird) measúnú ar fhiúntas na n-iarrthóirí (ach amháin a mhéid a ndéantar measúnú orthu ar bhealach eile) maidir le nithe a luaitear sna cáilíochtaí forordaithe agus maidir le haon nithe ábhartha eile. Ní fhéachfar ach ar na hiarrthóirí siúd le haghaidh roghnúcháin a bhaineann amach caighdeán a mheasann an Foras a bheith sásúil san agallamh iomaíoch, agus cuirfear ar phainéal iad. Tá d'fhreagracht ar gach iarrthóir a bheith ar fáil le haghaidh agallaimh.

Forchoimeádann an Foras an ceart líon agus ord gach céime den phróiseas roghnúcháin a athrú de réir mar a théann an comórtas ar aghaidh

**Painéil**

Féadfar painéal a chur le chéile bunaithe ar thorthaí an phróisis roghnúcháin. Má chuirtear ar aon phainéal tú ón gcomórtas seo ní ráthaíocht é sin go dtairgfear post duit. Ní bheidh an próiseas roghnúcháin críochnaithe go dtí go mbeidh tagairtí iarrtha agus seiceálacha imréitigh, i.e., sláinte ceirde, agus fíorú cáilíochtaí oideachais, curtha i gcrích.

**Tairiscint Ceapacháin**

Éileoidh an Foras ar dhaoine a dtairgtear ceapachán dóibh glacadh leis an gceapachán sin laistigh de thréimhse nach mó ná mí, nó mar a aontaítear. Mura nglacann siad leis an gceapachán laistigh den tréimhse sin, nó tréimhse níos faide mar a chinnfidh an Foras dá lánrogha féin, féadfaidh an Foras gan iad a cheapadh.

**Tréimhse Phromhaidh**

Tá sé riachtanach do gach fostaí nua tréimhse phromhaidh a chríochnú go sásúil, de réir na 'dTéarmaí agus Coinníollacha Fostaíochta' ina gconradh fostaíochta. Beidh ar fhostaithe tréimhse phromhaidh tosaigh a chur isteach. Le linn na tréimhse seo, déantar feidhmíocht an fhostaí ar an bpost agus a chuid cumas féideartha a mheas chun oiriúnacht don phost a chinneadh. Ag deireadh na tréimhse promhaidh seo, déanfaidh bainisteoir líne an fhostaí measúnú foirmiúil, rud a fhágfaidh go ndéantar cinneadh ar cibé an bhfuil an tréimhse phromhaidh críochnaithe go sásúil ag an bhfostaí.

**A mheas gur tarraingíodh an iarrthóireacht siar**

Más rud é nach gcomhlíonann iarrthóir aon mheasúnú agus mura gcuireann siad isteach iad roimh an dáta sonraithe, nó mura bhfreastalaíonn siad ar aon chéim den bpróiseas roghnúcháin nó mura dtugann siad fúithi mar ar iarrtar orthu, nó mura gcuireann siad isteach aon fhianaise a lorgaítear maidir le haon ghnó a bhaineann lena n-iarrthóireacht, ní bheidh aon éileamh breise acu go mbreathnaítear orthu.

**Cosaint Sonraí**

Tháinig an Rialachán Ginearálta maidir le Cosaint Sonraí (RGCS) i bhfeidhm ar an 25 Bealtaine 2018, ag teacht in ionad an chreata cosanta sonraí a bhí ann faoi Threoir um Chosaint Sonraí an AE. Bailítear an fhaisnéis phearsanta (sonraí) ar an bhfoirm iarratais, lena n-áirítear aon iatáin, (a d’fhéadfadh bailiú sonraí pearsanta íogaire a áireamh) chun críche an t-iarratas seo a phróiseáil agus tá aon sonraí a bhailítear faoi réir na rialachán.

**Ba chóir do na hiarrthóirí a thabhairt faoi deara go ndícháileofar iad má dhéanann siad canbhasáil.**

**Ní bheidh an Foras freagrach as aon chostais a thabhaíonn iarrthóirí a aisíoc.**

**Tá an Foras tiomanta do bheartas deiseanna comhionannais.**